dispasje
Store norske leksikon,Jus,Transportrett,Sjørett
Dispasje er en beregning som angir hvilke utgifter (tap) i forbindelse med et skips havari som skal erstattes i felleshavari, hvilke verdier (skip, frakt og last) som skal bidra til dekning av disse utgifter, og hvorledes utgiftene skal fordeles over de bidragende verdier.
Dispasje utferdiges som regel av en dispasjør. I Norge utferdiges dispasjer av en offentlig oppnevnt dispasjør. Dette er bestemt i sjølovens kapittel 17 § 462.En dispasje er ikke formelt rettskraftig; søksmål om dens riktighet kan anlegges i den rettskrets hvor dispasjøren har sitt forretningssted, men dispasjene nyter stor anseelse og blir praktisk talt alltid godtatt av de interesserte parter.I Sverige er en dispasje bindende for partene når den ikke er blitt påklaget til retten innen 4 uker etter at den ble utferdiget. Les mer i Store norske leksikon havari felleshavari dispasjør sjørett Eksterne lenker Lovdata: sjøloven § 462. Sted for oppgjør av felleshavari. Dispasjør og dispasje.